
ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΒΡΑΒΕΙΟ ΝΙΚΟΛΑΟΥ ΚΩΝΣΤ. ΤΡΑΤΑΡΟΥ - ΓΙΑ ΤΟΥΣ 
ΑΠΟΦΟΙΤΟΥΣ ΤΩΝ ΛΥΚΕΙΩΝ ΤΗΣ ΛΗΜΝΟΥ», και κύρωση 

του οργανισμού αυτού . 1 

Έγκριση σύστασης του κοινωφελούς ιδρύματος με την επωνυμία 


«Ίδρυμα Πάρις Καϊλής» και κύρωση του οργανισμού αυτού 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταφορά της μιας θέσης κλάδου ΔΕ 14 Ελεγκτών Εσόδων - Εξό¬ 
δων ΟΤΑ του Ζ' Ταμείου Εισπράξεων Θεσ/νίκης από το Δήμο 

Πυλαίας στην Κοινότητα Πανοράματος . 3 

Αποδέσμευση του Συνδέσμου Χώρας Σφακίων από την επιβολή των 
τελών υδροάρδευσης και από την αντιμετώπιση των σχετικών 
λειτουργικών δαπανών . 4 


ΔΙΑΤΑΓΜΑΤΑ 


(ΐ) 


Έγκριση σύστασης του κοινωφελούς ιδρύματος με την επωνυμία «ΒΡΑ¬ 
ΒΕΙΟ ΝΙΚΟΛΑΟΥ ΚΩΝΣΤ. ΤΡΑΤΑΡΟΥ - ΓΙΑ ΤΟΥΣ ΑΠΟΦΟΙ¬ 
ΤΟΥΣ ΤΩΝ ΛΥΚΕΙΩΝ ΤΗΣ ΛΗΜΝΟΥ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Την αριθ. 49386/7.4.1986 συμβολαιογραφική πράξη του Γενι¬ 
κού Προξένου της Ελλάδος στη Νέα Υόρκη Η.Π.Α., με την οποία ο Νι¬ 
κόλαος Κων. Τραταρός, ομογενής στις Η.Π.Α., σύστησε κοινωφελές 
ίδρυμα με την επωνυμία «ΒΡΑΒΕΙΟ ΝΙΚΟΛΑΟΥ ΚΩΝΣΤ. ΤΡΑΤΑ¬ 
ΡΟΥ - ΓΙΑ ΤΟΥΣ ΑΠΟΦΟΙΤΟΥΣ ΤΩΝ ΛΥΚΕΙΩΝ ΤΗΣ ΛΗΜΝΟΥ» 
και με έδρα τη Μύρινα Λήμνου. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 9.6.1987 γνωμοδότηση του Συμβουλίου Εθνικών Κλη¬ 
ροδοτημάτων. 

Με πρόταση των Υπουργών Εθνικής Παιδείας και Θρησκευμάτων 
και Οικονομικών, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΒΡΑΒΕΙΟ ΝΙΚΟΛΑΟΥ ΚΩΝΣΤ. ΤΡΑΤΑΡΟΥ - ΓΙΑ ΤΟΥΣ 
ΑΠΟΦΟΙΤΟΥΣ ΤΩΝ ΛΥΚΕΙΩΝ ΤΗΣ ΛΗΜΝΟΥ», η οποία έγινε από 
το Νικόλαο Κων. Τραταρό με την αριθ. 49386/7.4.1986 συμβολαιο¬ 
γραφική πράξη του Γενικού Προξένου της Ελλάδος στη Νέα Υόρκη 
Η.Π.Α. 


Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Εθνικής Παιδείας 
και Θρησκευμάτων και Οικονομικών και διέπεται από τις διατάξεις της 
παρα7ΐάνω συστατικής του πράξης, του παρακάτω οργανισμού, του 
Α.Ν. 2039/39 και των διαταγμάτων που εκδόθηκαν ή θα εκδοθούν, σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου που αποτελείται από δεκατέσσερα (14) άρθρα και καταχωρί¬ 
ζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύαατος με την επωνυμία 
«ΒΡΑΒΕΙΟ ΝΙΚΟΛΑΟΥ ΚΩΝΣΤ. ΤΡΑΤΑΡΟΥ - 

ΓΙΑ ΤΟΥΣ ΑΠΟΦΟΙΤΟΥΣ ΤΩΝ ΛΥΚΕΙΩΝ ΤΗΣ ΛΗΜΝΟΥ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΒΡΑΒΕΙΟ ΝΙΚΟΛΑΟΥ 
ΚΩΝΣΤ. ΤΡΑΤΑΡΟΥ - ΓΙΑ ΤΟΥΣ ΑΠΟΦΟΙΤΟΥΣ ΤΩΝ ΛΥΚΕΙΩΝ 
ΤΗΣ ΛΗΜΝΟΥ», που συστήθηκε από το Νικόλαο Κων. Τραταρό, με 
την αριθ. 49386/7.4.1986 συμβολαιογραφική πράξη του Γενικού 
Προξένου της Ελλάδος στη Νέα Υόρκη Η.Π.Α., αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της παραπάνω 
συστατικής πράξης, του παρόντος οργανισμού, του Α.Ν. 2039/39, 
όπως κάθε φορά ισχύει ο νόμος αυτός και των ΰ.α ιαγματων που εκδό¬ 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Μύρινα Λήμνου. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος της σύστασής του (1986). 

Άρθρο 2. 

Σκοπός. 

Σκοπός του ιδρύματος είναι η βράβευση των αποφοίτων των Λυ¬ 
κείων της Λήμνου, με τιμητικό τίτλο (δίπλωμα) και χρηματικό έπαθλο, 
για την ανάπτυξη της άμιλλας ανάμεσα στους μαθητές των σχολείων 
αυτών και την επιβράβευση εκείνων που διακρίνονται για την επιμέλεια 
και το ήθος τους. 

Άρθρο 3. 

Περιουσία - Πόροι. 

1. Περιουσία του ιδρύματος αποτελεί το ποσό των επτά εκατομμύ¬ 
ριων (7.000.000) δραχμών που έχει κατατεθεί από τον ιδρυτή, κατά 
ίσα μέρη στα Υποκαταστήματα Μύρινας των Τραπεζών Εθνικής, Εμπο¬ 
ρικής και Αγροτικής της Ελλάδος με τον όρο του αναπαλλοτριώ- 
του. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων και ειδικότερα οι τόκοι από τις καταθέσεις του σε Τράπεζες ή άλ¬ 
λους πιστωτικούς Οργανισμούς. 

β) Οι χρηματικές παροχές ή επιχορηγήσεις, καθιύς και οι κληρονο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μίες, κληροδοσίες και δωρεές, οποιουδήποτε φυσικού ή νομικού προσώ- . 
που, προς αυτό. 

Άρθρο 4. 

Διοίκηση. 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από: 

α) Το Διευθυντή (Λυκειάρχη) του Γενικού Λυκείου Μύρινας, ως Πρό¬ 
εδρο, με αναπληρωτή του τον αρχαιότερο σε βαθμό καθηγητή, μέχρι 
την κάλυψη της θέσης. 

β-γ) Έναν εκπρόσωπο των καθηγητών του Τεχνικού Επαγγελματι¬ 
κού Λυκείου Μύρινας και έναν εκπρόσωπο των καθηγητών του Γενικού 
Λυκείου Μούδρου, οι οποίοι ορίζονται με απόφαση του Συλλόγου των 
Καθηγητών του καθενός Λυκείου. 

δ) Έναν εκπρόσωπο του Συλλόγου Γονέων και Κηδεμόνων του Γενι¬ 
κού Λυκείου Μύρινας, που ορίζεται με απόφαση του Διοικητικού Συμ¬ 
βουλίου. 

ε) Έναν εκπρόσωπο των μαθητών, ο οποίος ορίζεται με απόφαση 
των δεκαπενταμελών Συμβουλίων των μαθητών όλων των Λυκείων 
της Λήμνου. Αν δεν υπάρχουν τέτοιοι, τότε ο εκπρόσωπος των μαθητών 
ορίζεται με κλήρωση, που γίνεται ανάμεσα στους αριστούχους της δεύ¬ 
τερης (Β') τάξης όλων των Λυκείων της Λήμνου. 

2. Η θητεία των μελών του Διοικητικού Συμβουλίου είναι ετήσια. 
Αρχίζει μετά την απονομή του βραβείου κάθε σχολικού έτους και λήγει 
με την απονομή του βραβείου του έτους της θητείας τους. 

3. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Αντιπρόεδρο, το Γραμματέα και τον Ταμία. 

4. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε λόγο, κάποιου από τα 
μέλη του Διοικητικού Συμβουλίου, η κενή θέση συμπληρώνεται με από¬ 
φαση των υπολοίπων μελών, σύμφωνα με τις διατάξεις του άρθρου 6 
της συστατικής πράξης και του άρθρου 99 του Α.Ν. 2039/39. 

5. Σε περίπτωση που δεν υπάρχει Σύλλογος Γονέων και Κηδεμόνων 
στο Γενικό Λύκειο της Μύρινας, το (δ) μέλος του Διοικητικού Συμβου¬ 
λίου ορίζεται από τον αντίστοιχο Σύλλογο του Τεχνικού Επαγγελματι¬ 
κού Λυκείου Μύρινας και αν δεν υπάρχει τέτοιος, από τον αντίστοιχο 
του Γενικού Λυκείου Μούδρου. 

Σε περίπτωση που δεν υπάρχει τέτοιος Σύλλογος σε κανένα Λύκειο, 
τότε το μέλος αυτό ορίζεται με την ίδια απόφαση που ορίζεται και ο εκ¬ 
πρόσωπος του Τεχνικού - Επαγγελματικού Λυκείου, ανάμεσα από τους 
γονείς και κηδεμόνες όλων των Λυκείων του νησιού. 

6. Το Διοικητικό Συμβούλιο συνεδριάζει τακτικά κάθε δίμηνο και 
έκτακτα όποτε το ζητήσει ο Πρόεδρος ή τρία από τα μέλη του, με γρα¬ 
πτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

7. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

9. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από πέντε (5) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση τούτου συμπληρώνεται κατά τα 
οριζόμενα στην παράγρ. 4 του παρόντος άρθρου. 

10. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

11. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/39 και των διαταγμάτων που 


εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Λέσβου) 
τον προϋπολογισμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

ε) Αποφασίζει για την απονομή των τιμητικών τίτλων (διπλωμάτων) 
και χρηματικών επάθλων. 

στ) Στο Διοικητικό Συμβούλιο δεν επιτρέπεται να μετέχει πρόσωπο 
συγγενής των κρινομένων μέχρι και του τέταρτου βαθμού. 

Άρθρο 6. 

Καθήκοντα Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιό του που 
ορίζεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου τρεις (3) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δεν περιλαμβάνεται σ’ αυτή δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

6) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7. 

Καθήκοντα Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος (Γραφέα), την ευθύνη όμως για τις 
ενέργειες τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Καθήκοντα Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή ύστερα από έγγραφη εντολή του Προέδρου 
ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Βραβείο. 

1. Η απονομή του βραβείου γίνεται το δεύτερο δεκαπενθήμερο του 
Οκτωβρίου του επόμενου σχολικού έτους, σε ειδική για το σκοπό αυτό 
τελετή, στην οποία καλούνται να παραστούν οι Αρχές του νησιού, οι κα¬ 
θηγητές, οι μαθητές των Λυκείων και οι βραβευόμενοι. 

2. Το χορηγούμενο βραβείο αποτελείται από χρηματικό έπαθλο και 
τιμητικό τίτλο (δίπλωμα), ο οποίος έχει την ακόλουθη μορφή: 

Στο επάνω μέρος και στο κέντρο του εντύπου φέρει, μέσα σε κύκλο, 
τη φωτογραφία του ιδρυτή και κυκλικά τις λέξεις «Βραβείο Νικολάου 
Κωνστ. Τραταρού, έτος Ιδρύσεως 1986». Από κάτω αναγράφεται, σε 
ευθεία γραμμή, «ΓΙΑ ΤΟΤΣ ΑΠΟΦΟΙΤΟΥΣ ΑΡΙΣΤΟΥΧΟΥΣ ΤΩΝ 
ΛΥΚΕΙΩΝ ΤΗΣ ΛΗΜΝΟΥ» και στη συνέχεια αναφέρονται τα στοιχεία 
του βραβευομένου, το Λύκειο, το έτος αποφοίτησης, ο βαθμός και η δια¬ 
γωγή του και μετά στο κάτω μέρος η ημερομηνία, οι υπογραφές του 
Προέδρου και των μελών του Διοικητικού Συμβουλίου και η σφραγίδα 
του ιδρύματος. 

3. Για τα χορηγούμενα κάθε χρόνο χρηματικά έπαθλα διατίθεται πο¬ 
σοστό 90% των τόκων του κεφαλαίου (περιουσίας) του ιδρύματος, με 
βάση την κατά μήνα Ιούνιο ενημέρωση από τις Τράπεζες των λογαρια¬ 
σμών καταθέσεων και το υπόλοιπο 10% κεφαλοποιείται. 

Το χρηματικό ποσό που αφορά στη χορήγηση επάθλων αναλαμβάνε¬ 
ται κατά τα ειδικότερα οριζόμενα στη συστατική πράξη. 

Από το ποσό αυτό αφαιρείται η αποζημίωση του Γραμματέα καθώς 
και το ποσό που απαιτείται για την κάλυψη έκτακτων μικροεξόδων και 
το υπόλοιπο διατίθεται για χρηματικά έπαθλα. 

4. Ο καθορισμός του ποσού του καθενός χρηματικού έπαθλου (βρα¬ 
βείου) για κάθε μία περίπτωση, γίνεται ως ακολούθως: 

α) Βάση για την εξεύρεση του ποσού του κάθε χρηματικού επάθλου 
αποτελεί ο αριθμός των δεσμών όλων των Λυκείων. Στο άθροισμα αυτό 
κάθε δέσμη υπολογίζεται με το συντελεστή δύο (2), εκτός από την κατη¬ 
γορία της Ε' δέσμης που υπολογίζεται με το συντελεστή ένα (1) γιατί 
παίρνει το μισό ποσό. 

Στη συνέχεια διαιρείται το διανεμητέο ποσό των τόκων με τον παρα¬ 
πάνω αριθμό και βρίσκεται η βάση υπολογισμού του βραβείου. 

Κάθε δικαιούχος παίρνει ^το διπλάσιο αυτής της βάσης, εκτός από 
τους δικαιούχους της κατηγορίας της Ε' δέσμης που παίρνουν ακριβώς 
το ποσό της βάσης. 

β) Σε περίπτωση ισοβαθμίας ανάμεσα σε αποφοίτους της ίδιας δέ¬ 
σμης του ίδιου Λυκείου, το ποσό που αναλογεί στη δέσμη αυτή, θα μοι¬ 
ράζεται σε ίσα μέρη ανάμεσα στους ισοβαθμούντες. 

5. Δικαίωμα να λάβουν βραβείο - χρηματικό έπαθλο έχουν οι από¬ 
φοιτοι Λυκείων που πληρούν τις παρακάτω προϋποθέσεις: 

α) Είναι Λήμνιοι στην καταγωγή τους, κάτοικοι της Λήμνου, και 
έχουν φοιτήσει όλες τις τάξεις του Λυκείου σε Λύκεια της Λήμνου. 

Με τον όρο «Λύκεια» νοούνται εκείνα τα Λύκεια (Γενικά, Τεχνικά - 
Επαγγελματικά και οποιαδήποτε άλλα ισότιμα) που λειτουργούν στη 
Λήμνο κατά το χρόνο της απονομής του βραβείου. > 

' -β) Έχουν διαγωγή «Κοσμιότατη». 

γ) Είναι ο καθένας από αυτούς πρώτος σε συνολική βαθμολογία από 
κάθε δέσμη και 

δ) Να έχουν βαθμό απόλυσης τουλάχιστον δεκαεπτά και μισό (17Ά). 


Με τον όρο «Δέσμες» νοούνται οι δέσμες Σχολείων που καθορίζο¬ 
νται από το Υπουργείο Παιδείας στις Γενικές Εξετάσεις, στις οποίες 
συμμετέχουν οι μαθητές της τελευταίας τάξης του Λυκείου. 

Με τους μαθητές της πέμπτης δέσμης του Γ ενικού Λυκείου, που δεν 
παίρνουν μέρος στις Γ ενικές Εξετάσεις για την εισαγωγή τους στην τρι¬ 
τοβάθμια εκπαίδευση, εξομοιώνονται (για τον έλεγχο της συνδρομής 
των προϋποθέσεων βράβευσης) και οι μαθητές των άλλων Λυκείων της 
Λήμνου (Τεχνιτών - Επαγγελματικών κ.λπ.) που δεν παίρνουν μαθή¬ 
ματα δέσμης. Ο πρώτος μαθητής - απόφοιτος αυτής της κατηγορίας θα 
δικαιούται το μισό του χρηματικού ποσού που θα παίρνουν οι αριστούχοι 
των άλλων δεσμών, μια που η κατηγορία αυτή δε συμμετέχει στις Γ ενι¬ 
κές Εξετάσεις και η προσπάθειά της είναι μικρότερη. 

Άρθρο 10. 

Διαδικασία χορήγησης βραβείων. 

1. Το Διοικητικό Συμβούλιο του ιδρύματος καλεί με προκήρυξη.- 
πρόσκλησή του κάθε χρόνο, όλους τους ενδιαφερομένους που έχουν τις 
προϋποθέσεις για να λάβουν βραβείο, να υποβάλλουν σ’ αυτό, μέσα σε 
τακτή προθεσμία, σχετική αίτηση με τα απαραίτητα δικαιολογητικά 
που αναφέρονται στην παραπάνω προκήρυξη - πρόσκληση. 

Αντίγραφο της προκήρυξης - πρόσκλησης πρέπει, με φροντίδα του 
Διοικητικού Συμβουλίου του ιδρύματος, να τοιχοκολλάται με αποδει¬ 
κτικό, έξω από τα γραφεία του ιδρύματος και των Δημοτικών ή Κοινο¬ 
τικών Καταστημάτων της Λήμνου που εδρεύουν Λύκεια, καθώς και 
έξω από όλα τα Λύκεια της Λήμνου και να δημοσιεύεται μια φορά σε μια 
τοπική, κατά προτίμηση ημερήσια, εφημερίδα της περιφέρειας του ιδρύ¬ 
ματος, τριάντα (30) τουλάχιστον ημέρες πριν από τη λήξη της παρα¬ 
πάνω προθεσμίας. 

2. Οι ενδιαφερόμενοι που έχουν τις προϋποθέσεις για να λάβουν βρα¬ 
βείο, πρέπει μαζί με την αίτησή τους να υποβάλλουν τα εξής δικαιολο- 
γητικά: 

α) Πιστοποιητικό Δήμου ή Κοινότητας για την καταγωγή και την 
κατοικία τους. 

β) Τίτλο σπουδών, από τον οποίο να προκύπτει ο βαθμός και η δια¬ 
γωγή τους, και 

γ) Βεβαίωση του Λυκείου από την οποία να προκύπτει η συνεχής φοί¬ 
τησή τους σε Λύκεια της Λήμνου. 

3. Το Διοικητικό Συμβούλιο, μετά τη λήξη της παραπάνω προθε¬ 
σμίας, εξετάζει τις αιτήσεις και τα λοιπά δικαιολογητικά που υποβλήθη¬ 
καν και επιλέγει - ανακηρύσσει, με αιτιολογημένη απόφασή του, τους δι¬ 
καιούχους των βραβείων. 

Σε περίπτωση κατά την οποία κάποιο δικαιολογητικά των υποψη¬ 
φίων είναι ατελές, ως προς ένα ή περισσότερα στοιχεία αυτού, το Διοικη¬ 
τικό Συμβούλιο του ιδρύματος καλεί τους ενδιαφερομένους με έγγραφη 
πρόσκλησή του, πριν αποφασίσει σχετικά για την επιλογή των δικαιού¬ 
χων, να συμπληρώσουν τις ατέλειες αυτές, μέσα σε πέντε (5) ημέρες από 
την επίδοση με σχετική απόδειξη της παραπάνω πρόσκλησης. 

4. Η απόφαση επιλογής και ανακήρυξης των δικαιούχων βράβευσης 
τοιχοκολλάται, την ίδια ή την επόμενη ημέρα, έξω από τα γραφεία του 
ιδρύματος και των Λυκείων, με αποδεικτικό που υπογράφεται από το 
Γραμματέα ή άλλο εξουσιοδοτημένο υπάλληλο του ιδρύματος και από 
ένα δημότη. 

Με την απόφαση αυτή καλούνται επίσης οι υπόλοιποι ενδιαφερόμενοι 
που απορρίφθηκαν να υποβάλλουν, εφόσον το επιθυμούν, σχετική έν¬ 
σταση κατά της παραπάνω απόφασης του Διοικητικού Συμβουλίου του 
ιδρύματος, μέσα σε δέκα (10) ημέρες από την τοιχοκόλληση αυτής. 

Η ένσταση αυτή καταθέτεται με απόδειξη παραλαβής στο Γραμμα¬ 
τέα ή σε άλλο μέλος του Διοικητικού Συμβουλίου του ιδρύματος, που τυ¬ 
χόν έχει οριστεί προς τούτο από αυτό. 

5. Μετά την παρέλευση της δεκαήμερης προθεσμίας της προηγούμε¬ 
νης παραγράφου και εφόσον δεν υποβλήθηκε καμιά ένσταση η απόφαση 
επιλογής των δικαιούχων βράβευσης οριστικοποιείται. 

6. Σε περίπτωση υποβολής ενστάσεων εμπρόθεσμα, το ίδρυμα υπο¬ 
βάλλει αυτές μαζί με τα δικαιολογητικά όλων των υποψηφίων και τα 
λοιπά έγγραφα εκλογής και ανακήρυξης των δικαιούχων βράβευσης ως 
και τις σχετικές απόψεις του Διοικητικού Συμβουλίου για τις ενστάσεις 
αυτές, στο αρμόδιο εκ του σκοπού Υπουργείο Εθνικής Παιδείας και 
Θρησκευμάτων. 

Τούτο, μετά από έλεγχο των παραπάνω στοιχείων, τα διαβιβάζει 
μέσα σε είκοσι (20) ημέρες το αργότερο με τις παρατηρήσεις του στο 
Υπουργείο Οικονομικών, το οποίο αφού ελέγξει αν τηρήθηκαν ή όχι οι 
διατάξεις της συστατικής πράξης του ιδρύματος, του παρόντος οργανι¬ 
σμού και των σχετικών νόμων, τα παραπέμπει με σχετική εισήγησή του 

στο Συμβούλιο Εθνικών Κληροδοτημάτων προς γνωμοδότηση. 

< ι Υπουργός Οικονομικών και το Συμβούλιο Εθνικών Κληροδοτημά¬ 
των μπορούν, εφόσον κρίνουν ότι είναι αναγκαίο, να ζητούν από τις αρ¬ 
μόδιες Αρχές και το ίδρυμα κάθε χρήσιμη σχετική πληροφορία και στοι¬ 
χείο. 

ύίετά την παραπάνω ■ννωμοδό'-.τ,οη :ου Συμβουλίου Εθνικών Κληρο¬ 
δοτημάτων, για το βάσιμο ή όχι των ενστάσεων, εκδίδεται απόφαση του 
Υπουργώ Οικονομικών με την οποία είναι δυνατό να εγκριθούν ή να 
απορριφθούν ή να τροποποιηθούν οι σχετικές αποφάσεις του Διοικητικού 
Συμβουλίου του ιδρύματος, ως προς έναν ή περισσότερους υποψήφιους ή 
και να διαταχθεί η επανάληψη της όλης διαδικασίας επιλογής και ανα- 
·■' ·κ.·ν διταη·’νί.,ν< βράβευσης. 

7. Σε περίπτωση που δεν υπάρχει σε κάποια δέσμη απόφοιτος που να 
συγκεντρώνει τα απαιτούμενα για τη βράβευση προσόντα, το ποσό που 
θα δινόταν σαν βραβείο στους απόφοιτους αυτής της δέσμης, κεφαλοποι- 

8. Σε περίπτωση που ο δικαιούχος του βραβείου κάποιας δέσμης το 
.κποποιηθεί, τούτο το δικαιούται ο αμέσως επόμενος στη βαθμολογία, 
ειρόοον ουγκεντρώ' :ι ;;αι τα υπόλυιπα προσόντα. Αν το αποποιηΟούν 
όλοι οι δικαιούχοι, τότε το αντίστοιχο ποσό επίσης κεφαλοποιείται. 

9. Σε περίπτωση που άλλαξει είτε η κλίμακα βαθμολογίας και αξιο- 

■ ■·’ —'"■]"<· ' η ' .μή κι-ιη ενομασια των \ >κείων, τότε το 

διοικητικό Συμβούλιο του ιδρύματος καθορίζει τους νέους όρους αξιολό- 
γηαης των αριστούχων, αλλά μόνο ως προς το βαθμό. Σε καμιά περί- 
ι. .ωο- δεν μπορούν «« αλλάξουν οι όροι και προϋποθέσεις των εδαφίων 

['.' κιυ γ' της παραγρέ φου 5 του άρθρο·.. 9 του παρόντος οργανισμού. 

Άρθρο 11. 

Οικονομική διαχείριση. 

]. ιί οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

ι\α.’ .ςαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
μ: τπόφαεη του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Λ.Ν. 2039/39 και του από 
20.12.1939 σχετικού Δ/τος ΦΕΚ 552/Δ./1939). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία κα στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται, 
με χρονολογική σειρά και με λογιστική τάξη, άλα τα έσοδα και έξοδα 
του ιδρύματος που πραγματοποιούνται στη διάρκεια της χρήσης: 

δ) Βιβλίο - μητρώο χορήγησης βραβείων. 

ε) Στελέχη, αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποΆ νρ"'£, Λ-· είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης του σκοπού του. 

Άρθρο 13. 

Τροποποίηση Οργανισμού. 

Ο οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 14. 

Διάλυση του ιδρύματος - Τύχη περιουσίας αυτού. 

"’ο 'δρυμα διαλύεται όταν και όντως ο νόμος ορίζει. 

. ιι.: ν.πτώση διάλυσης του ιδρύματος για οποιοδήποτε ?όο η 
περιουσία του περιέρχεται ολόκληρη στο «Γηροκομείο του Καλό· γ · 
οείτηΐ' τ,,ς Λήμνου. 


Στους Υπουργούς Εθνικής Παιδείας και Θρησκευμάτων και Οικονο¬ 
μικών, αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 11 Αυγούστου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΪΡΗΣ ΤΣΟΒΟΛΑΣ ΑΙΜΤΩΜΗΣ ΤΡΙΤΣΗΣ 

-φ- 

( 2 ) 

Έγκριση σύστασης του κοινωφελούς ιδρύματος με την επωνυμία 
«Ίδρυμα Πάρις Καϊλής» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 19767/20.11.1986 πράξη του Συμβολαιογράφου 
Αθήνας Κωνσταντίνου Αλεξ. Στάθη, με την οποία οι: α) Σταμάτιος Κο- 
μνηνός του Κομνηνού, β) Ανδρέας Βαρβαγιάννης του Ιωάννη, γ) Νικό¬ 
λαος Μανώλης-1Τάγιας του Γεωργίου και δ) Αντώνιος Κομνηνός του 
Κομνηνού σύστησαν κοινωφελές ίδρυμα με την επωνυμία «Ίδρυμα I (ά- 
ρις Καϊλής» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα καιγ) 108 
και 110 του Αστικού Κώδικα. 

3. Την από 19.5.87 γνωμοδότηση του Συμβουλίου Εθνικών Κληρο¬ 
δοτημάτων. 

Με πρόταση των Υπουργών Εθνικής Παιδείας και Θρησκευμάτων 
και Οικονομικών, αποφασίζουμε: 

Άρθρο μ,όνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «Ίδρυμα Πάρις Καϊλής», η οποία έγινε από τους: α) Σταμάτιο 
Κομνηνό του Κομνηνού, β) Ανδρέα Βαρβαγιάννη του Ιωάννη, γ) Νικό¬ 
λαο Μανώλη-Πάγια του Γεωργίου και δ) Αντώνιο Κομνηνό του Κομνη¬ 
νού, με την αριθ. 19767/20.11.1986 πράξη του συμβολαιογράφου 
Αθήνας Κωνσταντίνου Αλεξ. Στάθη. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Εθνικής Παιδείας 
και Θρησκευμάτων και Οικονομικών και διέπεται από τις διατάξεις της 
συστατικής του πράξης, του παρακάτω οργανισμού, του Α.Ν. 2039/ 
1939 και των Διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατρία (13) άρθρα και καταχωρίζε¬ 
ται παρακατω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «Ίδρυμα Πάρις Καϊλής». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές Ίδρυμα με την επωνυμία «Ίδρυμα Πάρις Καϊλής» 
που συστήθηκε από τους: α) Σταμάτιο Κομνηνό του Κομνηνού, β) Αν¬ 
δρέα Βαρβαγιάννη του Ιωάννη, γ) Νικόλαο Μανώλη-Πάγια του Γεωρ¬ 
γίου και δ) Αντώνιο Κομνηνό του Κομνηνού. με την αριθ. 19767/ 
20.11.1986 πράξη του Συμβολαιογράφου Αθήνας Κωνσταντίνου 
Αλεξ. Στάθη, αποτελεί νομικό πρόσωπο ιδιωτικού δικαίου και διέπεται 
από τις διατάξεις της συστατικής του πράξης, του παρόντος οργανι¬ 
σμού, του Α.Ν. 2039/1939, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέλεση του νόμου 
τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος έγκρισης της σύστασής του. 

Άρθρο 2. 

Σκοπός. 

Σκοπός του ιδρύματος είναι η συμβολή του στην επιστημονική προώ¬ 
θηση σπουδαστών και μαθητών, που στερούνται οικονομικών πόρων 
και κατάγονται από το Καστελλόριζο Δωδεκανήσου, με την κάλυψη μέ- 
; ■ ·; ή του όλου των εξόδων σπουδών ενός ή περισσοτέρων απ' αυτούς. 
- νάλο [ · ιι. τους πόρους του ιδρύματος, για σπουδές πρωτοβάθμιας. 



δευτεροβάθμιας και τριτοβάθμιας εκπαίδευσης στο εσωτερικό και εξω¬ 
τερικό, καθώς και για μεταπτυχιακές σπουδές στο εξωτερικό, εφαρμο- 
ζομένων στην προκειμένη περίπτωση των διατάξεων της παραγρ. 4 του 
άρθρου 108 του Α.Ν.2039/39, όπως τούτο συμπληρώθηκε και τροπο¬ 
ποιήθηκε με το Ν.1583/85. 

Άρθρο 3. 

Περιουσία - Πόροι. 

1. Περιουσία αναπαλλοτρίωτη του ιδρύματος αποτελεί το χρηματικά 
ποσό των πέντε εκατομμυρίων (5.000.000) δραχμών, που προσφέρουν 
οι ιδρυτές ισομερώς, σε κατάθεση προθεσμιακού έντοκου λογαριασμού 
στο Κεντρικό Κατάστημα Αθήνας της Εθνικής Τράπεζας της Ελλάδος, 
ανανεούμενη στο διηνεκές. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις σε Τράπεζες ή άλλους πιστωτικούς ορ¬ 
γανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που προς αυτό. 

Άρθρο 4. 

1. Το ίδρυμα διοικείται από πενταμελές Διοικητικό Συμβούλιο. 

2. Το πρώτο Διοικητικό Συμβούλιο αποτελείται από τους: α) Σταμά- 
τιο Κομνηνό του Κομνηνού, β) Ανδρέα Βαρβαγιάννη του Ιωάννη, γ) Νι¬ 
κόλαο Μανώλη-Πάγια του Γεωργίου, δ) Αντώνιο Κομνηνό του Κομνη¬ 
νού και ε) Αθανάσιο Δραγούνη του Γεωργίου. 

Τα τέσσερα πρώτα κατά σειρά μέλη, που είναι και οι ιδρυτές του ιδρύ¬ 
ματος, είναι ισόβια. Το πέμπτο μέλος επιλέγεται από τα ιδρυτικά μέλη 
με πενταετή θητεία και είναι επανεκλέξιμο χωρίς περιορισμό. 

3. Τα μέλη του Διοικητικού Συμβουλίου ορίζουν με πράξη τους, 
έπειτα από μυστική ψηφοφορία, τον Πρόεδρο, τον Αντιπρόεδρο, το 
Γραμματέα και τον Ταμία του ιδρύματος, για πενταετή θητεία. 

4. Μετά την έγκριση της σύστασης του ιδρύματος, καθένας από τους 
τέσσερις ιδρυτές ορίζει μεταξύ των μελών της οικογένειας του, τον ανα¬ 
πληρωτή του, ο οποίος θα τον διαδεχθεί στη διοίκηση του ιδρύματος, σε 
περίπτωση παραίτησης, έκπτωσης, ανικανότητας, θανάτου ή αντικατά¬ 
στασής του για οποιοδήποτε λόγο, εφαρμοζομένων κατά τα λοιπά των 
διατάξεων του άρθρου 99 του Α.Ν. 2039/1939. 

Τα ιδρυτικά μέλη έχουν πάντοτε το δικαίωμα της ανέλεγκτης αντι¬ 
κατάστασης των διαδόχων τους αναπληρωματικών μελών. 

Τα αυτά δικαιώματα αλλά και περιορισμούς έχουν και οι διάδοχοι 
των ιδρυτικών ισόβιων μελών για τους αναπληρωτές αυτών. 

Ως αναπληρωτές, τόσο των ιδρυτικών μελών, όσο και των διαδόχων 
αυτών, μπορούν να ορίζονται, από τον καθένα απ’αυτούς, περισσότερα 
του ενός πρόσωπα, αλλά στην περίπτωση αυτή πρέπει να ορίζεται και η 
σειρά προτεραιότητας αυτών. 

Σε περίπτωση εισόδου νέου μέλους στο Διοικητικό Συμβούλιο του 
ιδρύματος, μπορεί να χωρίσει ανακατανομή των αξιωμάτων της παρα¬ 
γράφου 3 του παρόντος άρθρου με πλειαψηφία των 3/5 των μελών αυ¬ 
τού. 

Σε περίπτωση αποποίησης, παραίτησης,.έκπτωσης, ανικανότητας, 
θανάτου ή αντικατάστασης για οποιοδήποτε λόγο του πέμπτου μη ιδρυ¬ 
τικού μέλους του Διοικητικού Συμβουλίου, εκλέγεται αντικαταστάτης 
αυτού από τα λοιπά μέλη, εφαρμοζομένων κατά τα λοιπά των διατά¬ 
ξεων του άρθρου 99 του Α.Ν. 2039/1939. 

5. Το Διοικητικό Συμβούλιο συνεδριάζει τακτικά κάθε εξάμηνο και 
έκτακτα όποτε το ζητήσει ο Πρόεδρος ή τρία τουλάχιστον απ’ τα μέλη 
του, με γραπτή αίτησή τους προς τον Πρόεδρο, πάντοτε όμως έπειτα 
από πρόσκληση αυτού. 

6. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

8. Σε περίπτωση που κάποιο μέλος του Διοικητικού Συμβουλίου 
απουσιάσει αδικαιολόγητα από τρεις (3) συνεχείς συνεδριάσεις, θεωρεί¬ 
ται ότι έχει παραιτηθεί από το λειτούργημα, οπότε καλείται ο αναπλη¬ 
ρωτής αυτού, αν πρόκειται για ιδρυτικό μέλος ή αντικαταστάτη αυτού ή 
εκλέγεται νέο μέλος αν πρόκειται για το πρόσωπο του τελευταίου εδα¬ 
φίου της παραγράφου 4 του παρόντος άρθρου. 

9. Τα μέλη του Διοικητικού Συμβουλίου μπορούν να εκπροσωπηθούν· 


από άλλο μέλος με έγγραφη εξουσιοδότηση για συγκεκριμένη συνε¬ 
δρίαση. Κάθε μέλος μπορεί να εκπροσωπήσει μόνο ένα έτερο μέλος. Η 
ύπαρξη απαρτίας όμως καλύπτεται μόνο με την πραγματική παρουσία 
τριών (3) τουλάχιστον μελών. 

10. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις αυτού, καθώς και η 
γνώμη των μελών που τυχόν διαφωνούν. Τα πρακτικά υπογράφονται 
από όλα τα μέλη που μετέχουν στη συνεδρίαση. 

11. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και λειτουργία του, στη διάθεση των πόρων του, καθώς και για 
κάθε ενέργεια που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πράξης, του παρό¬ 
ντος οργανισμού, του Α.Ν.2039/1939 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό των Οικονομικών ή Νομάρχη 
Αθηνών) τον προϋπολογισμό και απολογισμό του ιδρύματος, σύμφωνα 
με τις διατάξεις των άρθρων 101 και 102 του Α.Ν.2039/1939 και 
του από 20.12.1939 Β.Δ/τος (ΦΕΚ 552/Α-/1939). Μαζί με τον 
απολογισμό καταρτίζει, ψηφίζει και υποβάλλει και το γενικό ισολογισμό 
του ενεργητικού και παθητικού του ιδρύματος. 

β) Αποφασίζει τη χορήγηση των υποτροφιών, επιλέγει τους υποτρό¬ 
φους και ορίζει τη διάρκεια και τα ποσά αυτών, κατά τα οριζόμενα στο 
άρθρο 9 του παρόντος οργανισμού. 

γ) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τ α ειδικότερα καθήκοντα του προσωπικού αυτού, καθώς 
και την αμοιβή του, σύμφωνα με τους όρους των συλλογικών συμβά¬ 
σεων εργασίας και τις διατάξεις γενικότερα της εργατικής νομοθεσίας. 

δ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

ε) Αποφασίζει την αποδοχή ή αποποίηση κληρονομιών, κληροδοσιών 
και δωρεών, καθώς και την ανακήρυξη ευεργετών και δωρητών του 
ιδρύματος. 

στ) ΓνίπορΓι να διορίζει πρόσωπα' και γνοψοδοτικά συμβούλια, επι¬ 
τροπές ή ομάδες από ειδικά πρόσωπα, στα οποία μπορεί να παραπέμπει 
για γνωμ.οδότηση ή και για πραγμάτωση κάθε ζήτημα που αναφέρεται 
στην προαγωγή και εξυπηρέτηση του σκοπού του ιδρύματος. 

Άρθρο 6. 

Καθήκοντα Προέδρου. 

1. Ο Πρόεδρος του Διοικητικού Συμβουλίου του ιδρύματος: 
α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιό του, που 
ορίζεται απ’ αυτόν και εγκρίνεται με απόφαση του Διοικητικού Συμβου¬ 
λίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και τη λήξη αυτών και διευθύνει τις συζη¬ 
τήσεις. Οι προσκλήσεις για συνεδρίαση στέλνονται στα μέλη του Διοικη¬ 
τικού Συμβουλίου πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα, 
που δεν περιλαμβάνεται σ’ αυτήν, δεν συζητείται, εκτός αν νφόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε το κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που ρροβλέπε- 
ται στον εγκριμένο προϋπολογισμό του ιδρύματος. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 7. 

Καθήκοντα Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή απώ¬ 
λεια τούτων. 

2. Το Γραμματέα, εφόσον κρίνεται αιτιολογημένα απαραίτητο από το 
Διοικητικό Συμβούλιο (λόγω ειδικών συνθηκών), μπορεί να βοηθεί 
υπάλληλος του ιδρύματος, την ευθύνη όμως για τις ενέργειες τούτου φέ¬ 
ρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου, που ορίζεται με απόφαση αυτού. 

Άρθρο 8. 

Καθήκοντα Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν.2039/1939, έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών αναγκών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 9. 

Χορήγηση υποτροφιών. 

1. Το Διοικητικό Συμβούλιο του ιδρύματος αποφασίζει κάθε φορά για 
του αριθμό των χορηγουμένων υποτροφιών, τις βαθμίδες σπουδών των 
υποτρόφων, τα ποσά και τη διάρκεια χορήγησης των υποτροφιών και 
την επιλογή των υποτρόφων χωρίς διαγωνισμό. Προς τούτο δημοσιεύει 
σε δύο ημερήσιες εφημερίδες της Αθήνας, σαράντα πέντε (45) τουλάχι¬ 
στον ημέρες πριν από την ημέρα επιλογής, σχετική πρόσκληση, με την 
οποία καλεί τους ενδιαφερομένους να υποβάλλουν στο ίδρυμα αιτήσεις 
με τα οικεία δικαιολογητικά, από τα οποία αποδεικνύεται η καταγωγή 
από το Καστελλόριζο. η έλλειψη οικονομικών πόρων και ο τίτλος σπου¬ 
δών. 

Κατά τα λοιπά εφαρμόζονται οι διατάξεις των παραγράφων 2. 3 και 
4 άρθρου 108 του Λ.ΙΝ.2039/1939, όπως το άρθρο τούτο αντικατα- 
στάθηκε με την παράγραφο .3 του άρθρου 10 του Ν. 1583/1985. 

2. Οι αποφάσεις του Διοικητικού Συμβουλίου του ιδρύματος για τη 
χορήγηση υποτροφιών, εφόσον ληφθούν με απαρτία τεσσάρων (4) του¬ 
λάχιστον μελών και ομόφωνα δεν χρειάζονται αιτιολόγηση. Το αντίθετο 
ισχύει αν ληφθούν με πλειοψηφία ή απαρτία τριών (3) μελών. 

3. Τα διατιθέμενα για υποτροφίες ποσά δεν υπερβαίνουν τα δύο τρία 
(2/3) κατ’ ανώτατο όριο των καρπών της περιουσίας του ιδρύματος, σε 
κάθε περίπτωση δε και για κανένα λόγο δεν θίγεται το κατά την παρά¬ 
γραφο I άρθρου .3 του παρόντος οργανισμού κεφάλαιο του ιδρύματος. 

Άρθρο 10. 

(Ηκονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την I η Ιανουάριου και λήγει την 31 η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 


ημέρα δημοσίευσης στην Εφημερίδα της Κυβερνήσεως του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίαση αυτού. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν.2039/1939 και του από 
20.12.1939 σχετικού Δ/τος (ΦΕΚ.552/Α’/1939). 

Άρθρο 11. 

Βιβλία και στοιχεία. 

1, Το ίδρυμα τηρεί υποχρεωτικά τα ακόλουθα βιβλία και στοιχεία, 
θεωρούμενα από τον Πρόεδρο του Διοικητικού Συμβουλίου αυτού: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και λογιστική τάξη, όλα τα έσοδα και έξοδα του ιδρύ¬ 
ματος που πραγματοποιούνται στη διάρκεια της χρήσης. 

δ) Βιβλίο-Μητρώο υποτρόφων, όπου καταχωρούνται τα ονόματα αυ¬ 
τών, το σχολείο ή η σχολή που φοιτούν, το ποσό και ο χρόνος υποτρο¬ 
φίας και κάθε άλλο χρήσιμο σχετικό στοιχείο. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει απαραίτητα για την παρακολούθηση της διαχείρισης της 
περιουσίας του ιδρύματος και της εκτέλεσης του σκοπού του. 

Άρθρο 12. 

Τροποποίηση οργανισμού. 

Ο οργανισμός του ιδρύματος μπορεί να τροποποιηθεί ή συμπληρωθεί 
με Προεδρικό Διάταγμα, σύμφωνα με τις διατάξεις των άρθρων 98 του 
Α.Ν.2039/1939 και 110 και 119 του Αστικού Κώδικα και ύστερα 
από πρόταση του Διοικητικού Συμβουλίου αυτού. 

Άρθρο 13. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία αυτού περιέρχεται στην Ακαδημία Αθηνών με τον όρο να δια¬ 
τεθεί για την εκπλήρωση του σκοπού του ιδρύματος. 

Στους Υπουργούς Εθνικής Παιδείας και Θρησκευμάτων και Οικονο¬ 
μικών αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα. 11 Αυγούστου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ 8. ΘΡΗΣΚ/ΤΩΝ 

ΔΗΜΗΤΡΗΣ ΤΣΟΒΟΛΑΣ ΑΝΤΩΙΜΗΣ ΤΡΙΤΣΗΣ 

- ♦ - 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΕΣ, 27457 (3) 

Μεταφορά της μιας θέσης κλάδου ΔΕ14 Ελεγκτών Εσόδων - Εξόδων 

ΟΤΑ του Ζ' Ταμείου Εισπράξεων Θεσ/νίκης από το Δήμο Πυλαίας 

στην Κοινότητα Πανοράματος. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 221 του Ν. 1188/81. 

2. Το γεγονός ότι, μετά την παραίτηση της Ελεγκτού εσόδων - εξό¬ 
δων ΟΤΑ. Μαρίας Στρατικοπούλου. η αντίστοιχη θέση του Ζ' Ταμείου 
Εισπράξεων που προβλέπεται στον Οργανισμό Εσωτερικής Υπηρεσίας 
του Δήμου Πυλαίας, καταργήθηκε αυτοδικαίως σύμφωνα με τη διά¬ 
ταξη της παρ. 4 του άρθρου 221 του Ν. 1188/81, επειδή είχε συσταθεί 
κατά τρόπο διάφορο εκείνου που ορίζει η παρ. 2 του ίδιου άρθρου, λόγω 
αναγνωρίσεως της τέως κοινότητας Πυλαίας σε Δήμο. 

3. Τις ανάγκες των ΟΤΑ που εξυπηρετούνται από το Ζ' Ταμείο Ει¬ 
σπράξεων Θεσ/νίκης, αποφασίζουμε: 

Διαπιστώνουμε την κατάργηση της κενωθείσης θέσης Ελεγκτού εσό¬ 
δων - εξόδων ΟΤΑ του Ζ' Ταμείου Εισπράξεων Θεσ/νίκης, που είχε συ¬ 
σταθεί στον Οργανισμό Εσωτερικής Υπηρεσίας του Δήμου Πυλαίας, και 
συνιστούμε την (ίδια) θέση του κλάδου ΔΕ 14 Ελεγκτών εσόδων - εξό- 

δων ΟΤΑ με βαθμούς Γ'-Α' στην πολυπληθέστερη κοινότητα Πανορά¬ 
ματος αρμοδιότητας του ίδιου Ταμείου. 

Η Κοινότητα Πανοράματος, παρακαλείται κατά την πρώτη συνε¬ 
δρίαση του κοινοτικού συμβουλίου, να προελθεί στη λήψη απόφασης για 
την τροποποίηση του ΟΕΤ προς σύσταση μιας θέσης κλάδου ΔΕ 14 
Ελεγκτών εσόδων -εξόδων ΟΤΑ, με βαθμούς Γ-Α, η οποία στη συνέ¬ 
χεια θα πληρωθεί, σύμφωνα με τις ισχύουσες διατάξεις. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 5 Αυγούστου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 
-♦- 

Αριθ. 10982 (4) 

Αποδέσμευση του Συνδέσμου Χώρας Σφακίων από την επιβολή των τε¬ 
λών υδροάρδευσης και από την αντιμετώπιση των σχετικών λειτουρ¬ 
γικών δαπανών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1) Τη 10286/24.3.67 απόφασή μας, που δημοσιεύθηκε στο 240/ 
12.4.67 ΦΕΚ (τεύχος Β'), όπως τροποποιήθηκε μεταγενέστερα με τις 
15136/1.9.83, 7639/10.5.84 και 9516/23.5.1985, όμοιες απο¬ 
φάσεις μας, με την οποία ιδρύθηκε ο Σύνδεσμος Κοινοτήτων περιοχής 
Χώρας Σφακίων. 

2) Την 3/1987 απόφαση του Διοικητικού Συμβουλίου του Συνδέ¬ 
σμου Χώρας Σφακίων, 


3) Τις 7/1987, 3/1987, 18/1987, 14/1987, 19/1987, 17/ 
1987 και 16/1987 αποφάσεις των Κοινοτικών Συμβουλίων Ασφέν- 
δου, Ίμπρου, Πατσιανού, Σκαλωτής, Χώρας Σφακίων, Ανώπολης και 
Ασκύφου, αντίστοιχα, που έχουν ληφθεί νομότυπα, με τις οποίες αποδέ¬ 
χονται την αποδέσμευση του Συνδέσμου Χώρας Σφακίων από την επι¬ 
βολή των τελών υδροάρδευσης και από την αντιμετώπιση των σχετικών 
λειτουργικών δαπανών. 

4) Αφού είδαμε και τις διατάξεις του άρθρου 177 του Π.Δ. 76/1985 
«περί Δημοτικού και Κοινοτικού Κώδικα», αποφασίζουμε: 

Τροποποιούμε τη 10286/24.3.67 απόφασή μας, «περί ιδρύσεως 
Συνδέσμου Κοινοτήτων περιοχής Χώρας Σφακίων»" και εγκρίνουμε 
όπως: 

- Ο παραπάνω Σύνδεσμος αποδεσμευθεί από την επιβολή και εί¬ 
σπραξη των τελών υδροάρδευσης και από την πληρωμή των σχετικών 
λειτουργικών δαπανών των ανταποδοτικών υπηρεσιών. 

- Αναλάβουν τις παραπάνω υποχρεώσεις οι Κοινότητες μέλη του 
Συνδέσμου, εκτός από τις Κοινότητες Σκαλωτής και Πατσιανού, τις 
οποίες θα τις αναλάβει ο ΤΟΕΒ Φραγκοκαστέλλου. 

- Κατά τα λοιπά ισχύει η 10286/24.3.67 απόφασή μας, όπως έχει 
τροποποιηθεί. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χανιά, 7 Αυγούστου 1987 
Ο Νομάρχης 

ΜΑΝΟΛΗΣ ΜΠΡΙΛΛΑΚΗΣ 

